section_heading: Povijest
paragraph_text: Već su rimljani podigli utvrdu 29. g.n.e. na mjestu starijeg keltskog naselja i zadržali keltsko ime - Durostorum (ili Dorostorum). Ta utvrda bila je značajni vojni centar rimske provincije Mezije, a dobila je status grada za vrijeme vladavine cara Marcusa Aureliusa. Od 388. g., Durostorum je sjedište biskupa i centar ranog kršćanstva u regiji.